F : การประกอบธุรกิจของแต่ละสายผลิตภัณฑ์

3.  1. บริษัทย่อย เค.ดับบลิว.ซี.คลังสินค้า จำกัด

(1) ลักษณะผลิตภัณฑ์หรือบริการ เป็นธุรกิจการให้บริการด้านคลังสินค้า ซึ่งอยู่ภายใต้

เงื่อนไขควบคุมกิจการคลังสินค้าของกรมการค้าภายใน กระทรวงพาณิชย์
เพื่อให้บริการรับฝากสินค้าและให้ลูกค้าทั่วไปเช่าพื้นที่บางส่วนเพื่อเก็บสินค้า
และมีท่าเรือสำหรับขนถ่ายสินค้า ซึ่งได้รับการรับรองจากกรมขนส่งทางน้ำและพาณิชย์นาวี
ตามข้อบังคับว่าด้วยการรักษาความปลอดภัยของเรือและท่าเรือระหว่างประเทศ ISPS CODE
(International Ship & Port Facility Security Code)

(2) การตลาดและภาวะการแข่งขัน ใช้กลยุทธ์ในการสร้างเครือข่ายการให้บริการโดยร่วมมือ

กับบริการที่ต่อเนื่อง เช่น ด้านรถบรรทุกและบริษัทเดินเรือ
เพื่อให้สามารถบริการลูกค้าอย่างครบวงจร

และพยายามเน้นคุณภาพของการให้บริการให้ตรงเวลา รวดเร็ว ปลอดภัย และ ยังมีพื้นที่ให้เช่าทำ

สำนักงานเพื่อสะดวกแก่ลูกค้าในการดูแลสินค้า

สภาพการแข่งขัน ตลาดด้านคลังสินค้ายังอยู่ในสภาพการแข่งขันรุนแรง เนื่องจาก

กรุงเทพมหานครได้เปิดใช้งานถนนวงแหวนรอบนอก ช่วงพระประแดง-ปากน้ำแล้ว
และได้มีการจำกัดเวลารถบรรทุกเข้า-ออกในเขต กทม.
การห้ามเข้า-ออกในเขตพื้นที่ด้านในกทม.ตั้งแต่เวลา 05.00 - 20.00 น.
นอกจากนี้ยังได้มีกำหนดผังเมืองใหม่เปลี่ยนจากที่ดินประเภทคลังสินค้า
เป็นที่ดินประเภทที่อยู่อาศัยหนาแน่นมาก
ส่งผลให้ลูกค้าบางรายย้ายการเช่าคลังสินค้าไปอยู่นอกเขตห้ามเพื่อความสะดวกในการขนส่ง
รวมทั้งวิธีการขนส่งสินค้าได้เปลี่ยนไปใช้ตู้ Container รับและส่งไปยังท่าเรือแหลมฉบังโดยตรง

  จำนวนและขนาดของคู่แข่งขัน มีจำนวนมาก เนื่องจาก สามารถเข้ามาในตลาดค่อน

ข้างง่าย ส่วนใหญ่จะมีขนาดพื้นที่เล็กกว่า

ลักษณะลูกค้า แบ่งได้ดังนี้

(1) สินค้านำเข้าจะจัดเก็บไว้ในคลังสินค้าเพื่อกระจายสู่ลูกค้าในท้องถิ่นเมื่อมีการสั่งซื้อ

(2) สินค้าส่งออกจะจัดเก็บไว้ในคลังสินค้า เพื่อรอขึ้นเรือเดินทะเลสำหรับส่งให้ลูกค้า

  ต่างประเทศ

(3) สินค้าอุปโภค-บริโภค นำมาจากโรงงานอุตสาหกรรมเพื่อจัดเก็บในคลังสินค้าและ

กระจายไปสู่ลูกค้าท้องถิ่นเมื่อมีการสั่งซื้อ

2. บริษัทย่อย กรุงเทพคลังเอกสาร จำกัด

(1) ลักษณะผลิตภัณฑ์หรือบริการ เป็นธุรกิจการให้บริการรับฝาก
และบริหารเอกสารและสื่ออิเลคทรอนิคส์ (Computer Back up media) ด้วยระบบ Barcode
เพื่อความถูกต้อง
รวดเร็วในการค้นหาและป้องกันความผิดพลาดภายในระบบการบริหารจัดการที่คำนึงถึงปัจจัยต่างๆ
ที่มีผลกระทบต่อเอกสาร สื่ออิเลคทรอนิคส์ ตลอดจนระบบการตรวจสอบอย่างละเอียดทุกขั้นตอน
มีแบบแผน โดยได้รับการรับรองมาตรฐานคุณภาพ ISO 9001-2008
รวมถึงบริการการสแกนเอกสารเป็นเอกสารอิเลคทรอนิคส์ พร้อมทั้งจัดทำดัชนีสืบค้น
เพื่อตอบสนองต่อความต้องการขององค์กรในการได้ข้อมูลที่รวดเร็ว
เพื่อประกอบการตัดสินใจและเพิ่มประสิทธิผลในการดำเนินงาน
นอกจากนี้บริษัทยังเป็นตัวแทนในการนำเอาระบบบริหารข้อมูลเอกสารอิเลคทรอนิคส์ในองค์กร
(Enterprise Content Management : ECM) จากบริษัท Open Text Corporation
ประเทศแคนาดา มาจำหน่ายในประเทศด้วย ระบบดังกล่าวจะช่วยให้องค์กรสามารถ

1. บันทึก บริหาร และจัดเก็บเอกสารและข้อมูลอิเลคทรอนิคส์ทุกรูปแบบอย่างมีระบบ ตั้งแต่

เกิดจนครบกำหนดทำลาย เพื่อให้สอดคล้องกับข้อกำหนดของกฎหมายการจัดเก็บเอกสาร และข้อมูล

อิเลคทรอนิคส์

2. มี workflow กำกับกระบวนการตั้งแต่เกิดจนจัดเก็บให้เป็นไปตามนโยบายและระเบียบของ

แต่ละองค์กร

3. มีระบบรวบรวมและบริหารองค์ความรู้ในองค์กร เหมาะสำหรับองค์กร
สถาบันที่จะนำเอาองค์ความรู้ที่เป็นสูตรสำเร็จหรือแนวทางปฏิบัติที่เหมาะสม (Best Practices)
ที่ได้รับการยอมรับและประสบผลสำเร็จแล้วในองค์กรขนาดใหญ่มาประยุกต์ใช้ในองค์กรของตน
นอกจากนี้ยังเป็นตัวแทนจำหน่าย Software อื่นๆ เช่น Kofax Capture จากบริษัท Dicom
ที่ใช้ในการ Scan เอกสาร
โดยมีขีดความสามารถสูงในการสแกนเอกสารและอ่านข้อมูลของภาพได้อย่างดีและSoftware
Stream Serve มาช่วยในการจัดการข้อมูลก่อนจะถูกนำไปแสดงผลในรูปแบบต่างๆ
ซึ่งหากองค์กรประยุกต์โปรแกรมเหล่านี้เข้ากับระบบงานในองค์กรแล้ว
จะช่วยในกระบวนการทำงานรวดเร็วขึ้นอย่างมีนัย
และลดความผิดพลาดของการปฏิบัติงานอันเนื่องมาจากข้อมูลที่ไม่สอดคล้องกัน
และทำให้ข้อมูลภายในองค์กรเป็นระบบระเบียบง่ายต่อการจัดการ และตรวจสอบได้
ซึ่งจะเป็นแนวโน้มของการบริหารข้อมูลต่อไปในอนาคต

(2) การตลาดและภาวะการแข่งขัน ธุรกิจรับฝากและบริหารเอกสาร และสื่ออิเลคทรอนิคส์
(Computer Back up media) เริ่มเป็นที่รู้จักแพร่หลายมากขึ้น เนื่องจาก ตลาดมีความเข้าใจ
และเล็งเห็นถึงประโยชน์การใช้บริการว่า สามารถช่วยลดปัญหาต่างๆ ที่สำคัญอาทิ เช่น
ลดค่าใช้จ่ายได้ในระยะยาว ประหยัดเนื้อที่ที่จะใช้ในการจัดเก็บ ฯลฯ
ในปีที่ผ่านมาการทำการตลาดมีรูปแบบที่เปลี่ยนไปมากพอสมควร การแข่งขันมี 2 ลักษณะ คือ

1. การแข่งขันในผลิตภัณฑ์ และบริการเดิม
มีทั้งการขยายรูปแบบการให้บริการในลักษณะทางลึกลงไป เช่น
บริการลงในรายละเอียดของตัวเอกสารที่ลูกค้าฝาก และการบริการในแนวกว้าง คือ
มีการให้บริการครอบคลุมทั่วประเทศทั้งหมด ซึ่งเป็นการแข่งขันในเชิงของการให้บริการ
ขณะเดียวกัน
การแข่งขันเชิงราคาก็ยังมีอยู่เนื่องจากคู่แข่งรายสำคัญๆต้องการส่วนแบ่งการตลาดที่มากขึ้น

2. การแข่งขันในผลิตภัณฑ์ และบริการใหม่ๆ มีการนำเสนอผลิตภัณฑ์ประเภท software
บริหารเอกสาร และจัดการข้อมูล รวมทั้งบริการในการแปลงข้อมูลเป็นอิเลคทรอนิคส์
ซึ่งเป็นแนวโน้มใหม่สำหรับการใช้และบริหารข้อมูล
เนื่องจากรูปแบบนี้สามารถจัดเก็บข้อมูลโดยใช้เนื้อที่น้อยกว่า และการสืบค้น

ข้อมูลก็รวดเร็วกว่าหลายเท่า อีกทั้งสามารถใช้ข้อมูลร่วมกันในเวลาเดียวกัน
จึงป็นเหตุให้องค์กรต่างๆนำเอาวิธีการนี้มาใช้เพื่อปรับปรุงประสิทธิภาพในการทำงาน
เพื่อตอบสนองความต้องการของลูกค้า และช่วงชิงส่วนแบ่งการตลาด

ลักษณะลูกค้า กลุ่มลูกค้าที่มีความต้องการบริการที่ทันสมัย ส่วนใหญ่เป็นองค์กรขนาดใหญ่
เนื่องจากมีเอกสาร และข้อมูลจำนวนมากยากต่อการจัดการ
การมีผู้ให้บริการที่มีความชำนาญมาให้คำแนะนำ
หรือให้บริการทำให้ได้รับความสะดวกรวมถึงประหยัดต้นทุนกว่า
ที่สำคัญสามารถปรับเปลี่ยนกระบวนการได้ทันที
กลุ่มเป้าหมายเหล่านี้จึงเป็นกลุ่มองค์กรธุรกิจหรือหน่วยราชการที่มีข้อมูลสำคัญ
และข้อมูลเหล่านั้นเป็นเครื่องมือในการตัดสินใจในการดำเนินการเรื่องต่างๆ
ซึ่งถือเป็นกลุ่มที่จะได้รับประโยชน์จากการใช้บริการ
อีกทั้งปัจจุบันกฎหมายให้ความสำคัญต่อเอกสารและข้อมูลอย่างมาก
มีการกำหนดให้องค์กรต่างๆต้องมีการจัดเก็บและบริหารเอกสารอย่งจริงจัง
และเป็นหนึ่งในเรื่องของการบริหารความเสี่ยงในองค์กรด้วย
จึงเป็นแรงขับเคลื่อนที่ทำให้องค์กรต่างๆหันมาให้ความสำคัญมากขึ้น

ในอนาคตบริษัท มีความเชื่อมั่นว่า ระบบบริหารจัดการที่ดีกว่า รวดเร็ว ถูกต้อง แม่นยำ
สามารถรักษาความลับและความปลอดภัยของข้อมูล และมีราคาค่าบริการที่เหมาะสม
จะเป็นปัจจัยที่สำคัญที่ผู้ใช้บริการจะใช้เป็นข้อกำหนดหลักในการตัดสินใจเลือกใช้ผู้ให้บริการ
นอกจากนี้การใช้Softwareบริหารเอกสารที่เป็นอิเลคทรอนิคส์ก็จะได้รับการยอมรับ
และใช้กันอย่างแพร่หลาย เพราะเอกสารส่วนใหญ่มาจากคอมพิวเตอร์
และเป็นระบบที่สนับสนุนเรื่องการเพิ่มประสิทธิภาพ ซึ่งกฎหมายก็ยอมรับแล้ว

  สภาพการแข่งขัน

  ปัจจุบัน ถือว่า เป็นธุรกิจที่มีการแข่งขันค่อนข้างสูง โดยใช้กลยุทธ์ทางด้านราคา และ

ด้านคุณภาพของบริการเพื่อช่วงชิงส่วนแบ่งการตลาด และเริ่มมีคู่แข่งรายใหม่ๆ
เข้ามาในตลาดเพิ่มขึ้น

นอกจากนี้ ยังมีคู่แข่งในลักษณะที่เป็นบริการทดแทนด้วยการบริการ Scan เอกสาร
ซึ่งจะทำให้เอกสาร

บางส่วนถูกทำลายเร็วขึ้น หรือเอกสารบางส่วนไม่พิมพ์เป็นกระดาษ

ในส่วนของลูกค้า พบว่า ลูกค้ามีความต้องการมากขึ้น โดยเฉพาะบริการเสริมที่ตอบสนอง

ความต้องการใหม่ๆ ซึ่งจะเป็นส่วนที่จะสนับสนุนให้องค์กรของลูกค้าบรรลุความเป็นเลิศทางด้านธุรกิจ

จำนวนและขนาดของคู่แข่งขัน

  ผู้ให้บริการในตลาดทั้งสิ้น 10 ราย โดยแยกกลุ่มได้ดังนี้

  รายใหญ่ มี 3 ราย ส่วนแบ่งการตลาดรวม ประมาณ 75%

  รายกลาง มี 2 ราย ส่วนแบ่งการตลาดรวม ประมาณ 15%

  รายเล็ก มี 5 ราย ส่วนแบ่งการตลาดรวม ประมาณ 10%

  (3) การจัดหาผลิตภัณฑ์หรือบริการ

  เนื่องจากรายได้หลักมาจากการให้บริการ ซึ่งมีองค์ประกอบของบุคลากรและเทคโนโลยี่เป็น

หลัก ผลิตภัณฑ์หรือวัตถุดิบในกระบวนการให้บริการมีจำนวนน้อยจึงไม่ได้มีผลต่อต้นทุนมากนัก
ส่วนที่มีผลกระทบมากที่สุดเป็นราคาน้ำมันที่มีผลต่อต้นทุนการขนส่ง
ส่วนผลกระทบต่อสิ่งแวดล้อมในกระบวนการให้บริการของบริษัท
ไม่ปรากฎของเสียที่จะส่งผลกระทบต่อสิ่งแวดล้อม และบริษัทก็ไม่เคยมีปัญหาคดีความ
หรือกรณีพิพาทเรื่องนี้แต่ประการใด และไม่มีงานที่รอการส่งมอบที่เกินปีงบการเงินในปีนี้

(4) แนวโน้มการขยายธุรกิจในอนาคต

ตลาดสำหรับธุรกิจรับฝากเอกสารและสื่ออิเลคทรอนิคส์ ยังคงมีแนวโน้มการเติบโตที่ดีต่อเนื่อง
เพราะลูกค้ามีความเข้าใจและเห็นความจำเป็นของการบริหารจัดการเอกสารอย่างมีระบบมากขึ้น
ฐานลูกค้าของบริษัท ก็มีการขยายตัวอย่างรวดเร็วตลอด 10 ปี ที่ผ่านมา
บริษัทจึงมีเป้าหมายที่จะพัฒนาการให้บริการใหม่ๆ ที่เกี่ยวเนื่องกับธุรกิจเดิมให้มากขึ้น เช่น
การจัดเก็บเอกสารในลักษณะแฟ้ม การรับฝากข้อมูลอิเลคทรอนิคส์ (e-Hosting) เป็นต้น

นอกจากนี้ จากแนวโน้มความต้องการด้านการบริหารจัดการข้อมูลเอกสารอิเลคทรอนิคส์ในองค์การ
(Enterprise Content Management : ECM ) ที่เริ่มมีความเติบโตมากขึ้น
บริษัทจึงได้ตั้งเป้าที่จะขยายธุรกิจเข้าสู่การให้บริการด้านการบริหารจัดการข้อมูลเอกสารอิเลคทรอนิคส์ในองค์กรหรือECM
ด้วยเทคโนโลยีที่อยู่ในระดับแนวหน้าของโลก ทั้งนี้
บริษัทมีความมุ่งหวังที่จะเป็นผู้นำในการให้บริการบริหารจัดการข้อมูลเอกสารครบวงจร
ทั้งข้อมูลในกระดาษและข้อมูลอิเลคทรอนิคส์